มนต์สิทธิ์ สำลักน้ำคลอง ดำน้ำงมหอยทำเมนูเด็ด ครัวลั่นทุ่ง
เพราะเป็นคนติดหล่อ นักร้องลูกทุ่งขวัญใจคนชอบเสี่ยงโชคอย่าง มนต์สิทธิ์ คำสร้อย เลยต้องคอยดูแลเรื่องทรงผมตลอดเวลา ว่าจะต้องออกมาเนี้ยบก่อนออกรายการเสมอ แต่วันที่ได้รับเชิญ มารายการ ครัวลั่นทุ่ง โดย เอ-ไชยา มิตรชัย เพื่อนซี้ในวงการ ให้มาช่วยงมหอยขุดหอยในคลองริมแม่น้ำ เขื่อนพระราม 6 บ้านพี่พัฒ อ.ท่าเรือ จ.พระนครศรีอยุธยาทำเอาพี่มนต์สิทธิ์หนักใจมากจะมุดน้ำงมหอยทรายมาให้ เอ ไชยา เอาไปปรุงเมนูเด็ดได้อย่างไรไม่ให้ผมเสียทรง? คิดหนัก แต่มาถึงขนาดนี้ ถอยก็ไม่ได้ละ มนต์สิทธิ์ เลยต้องลุย ต้องยอมเอาหัวลงไปจุ่มน้ำคลองจริง เพราะงานนี้ เอ ไชยา มุดน้ำคลองงมหอยโชว์ก่อน ทั้งที่เพิ่งเปลี่ยนสีผมมาหมาดๆ พองมหอยได้ซักพัก โผล่ๆผุดๆขึ้นมาจากน้ำ มนต์สิทธิ์ ก็ถึงกับสำลักน้ำกลืนน้ำคลองไปเพียบ เอ ไชยา เลยหลุดขำก๊าก ต้องปล่อยเลยตามเลยไม่ห่วงหล่อแล้ว จากนั้นได้หอยทรายพร้อมนำไปปรุงเมนูเด็ด อย่างแกงหอยทรายผัดพริกแกงหน่อไม้ดอง และ แกงหอยทรายใบชะพลู ส่วนเรื่องรสชาติไม่ต้องพูดถึงต้องอร่อยแน่นอน เพราะได้ มนต์สิทธิ์ โชว์ฝีมือทำเครื่องแกงเอง อร่อยเหาะแค่ไหน ติดตามชมกันได้ ในรายการ ครัวลั่นทุ่ง วันเสาร์ที่ 4 กรกฎาคมนี้ เวลา 10.20 น. เป็นต้นไป ทางช่อง 8 อย่าลืมชิม เอ้ย ติดตามชม.
นักร้องลูกทุ่งขวัญใจคนชอบเสี่ยงโชคอย่าง มนต์สิทธิ์ คำสร้อย เลยต้องคอยดูแลเรื่องทรงผมตลอดเวลา ว่าจะต้องออกมาเนี้ยบก่อนออกรายการเสมอ แต่วันที่ได้รับเชิญ มารายการ ครัวลั่นทุ่ง
ครัวลั่นทุ่ง,มนต์สิทธิ์ คำสร้อย,เอ ไชยา,งมหอย,เขื่อนพระราม 6,มนต์สิทธิ์ หวย,ข่าววันนี้,นักร้อง